Frp vil ha tredobbel straff for gjengangere
- Gjengangere bør straffes hardere og hardere jo flere kriminelle handlinger de begår. Straffen bør dobles for personer som dømmes for voldtekt for andre gang, sa Frp-lederen på et strategiseminar i partiets stortingsgruppe tirsdag. - Personer som dømmes for voldtekt for tredje gang, bør få tredobbel straff, sa Siv Jensen. Frp-lederen mener også at straffene i utgangspunktet bør heves. - Dagens strafferammer utnyttes ikke til det fulle. Nivået på norske straffer er for lavt. Den siste tidens kriminalsaker har løftet debatten om straffenivået. Frp vil fremme forslag om strengere straffer så snart Stortinget samles i oktober, sa Jensen. Hun la til at justispolitikk handler om verdier, og sa det er et verdispørsmål om straffene skal heves eller ikke.
Frp-leder Siv Jensen vil fjerne strafferabatten for kriminelle og innføre progressiv straff.